Karansén 14
Munna Alla yé mɔɔlu ladɛnna a diyana kô kɛ kan ma ?
1. Munna Alla ka Isirayɛli bɔnsɔnlu ladɛn ka élu kɛ ala djamana di ?
Alla ka nabilaye Ibrayima bɔnsɔnlu ladɛn ka élu kɛ djamana di, ka ban ka sariyalu di élu ma. A ka djamana wô tɔɔ la kô “ Bana Isirayɛli ” ka élu kɛ a batolaa bɛrɛlu ni a Kumankan lamaralalu di (Zaburu 147:19, 20, TMN). Wô rɔ, Isirayɛli tun disé djamana bɛɛ madɛmɛnna Alla bato kô rɔ. — Mɛn karan Zenɛzi 22:18, TMN.
Yahuwa ka Isirayɛli bɔnsɔnlu suwandi ka élu kɛ ala sérélu di. Élula taliku yé a yira an na kô tɔnɔ yé Alla la sariyalu latama kô la (Sariya filana 4:6, TMN). Élula sabu rɔ, mɔɔ gbɛrɛlu tun disé ka Alla lɔn. — Mɛn karan Isaiya 43:10, 12, TMN.
2. Munna Isa la karandénlu ka élu ladɛn Alla diyana kô kɛ kan ma ?
Isirayɛli ma to Alla la diyaɲɛ rɔ, wô kôsɔn, Yahuwa ka a ban élu rɔ, ka élu mafalin Kristakɔkalu la kafuɲɔhɔya di (Matiyu 21:43 ; 23:37, 38). Bii, Kristakɔka bɛrɛlu lé yé Isirayɛli bɔnsɔnlu nɔɔ rɔ Yahuwa la séréya rɔ. — Mɛn karan Kɛwalilu 15:14, 17.
Isa ka ala karandénlu ladɛn kôsa élu yé wa ka mɔɔlu kɛ ala karandénlu di djamana bɛɛ rɔ (Matiyu 10:7, 11 ; 24:14 ; 28:19, 20). Dunuɲan laban mɛn rɔ, kawandili wô gbani baa lé. A fɔlɔma lé nin di, Yahuwa yé mɔɔ waa siyaman ta djamana suu bɛɛ rɔ, ka élu ladɛn diina bɛrɛ rɔ (Lankɛnɛmaya 7:9, 10). Kristakɔka bɛrɛlu ladɛnni mɔɔlu djusu lɔ kô ni élu madɛmɛn kan ma. Dukolo fan bɛɛ rɔ, élu bɛɛ yé Kitabu la lɔnniya kélén lé makaranɲala. — Mɛn karan Hébrelu 10:24, 25.
3. Yahuwa la Sérélu la dɛkuru daminala di ?
San wa kélén san kɛmɛ sén ani san biwôrônfilana (1870) kɔrɔ, Kitabu makaranɲalalu la dɛkurunin dô ka tuɲa siyaman yé Kitabu kɔnɔ, mɔɔlu tun bara ɲina mɛnlu ma. Élu ka a ɲayé mɛn kɛ kô Isa ka Kristakɔkalu la kafuɲɔhɔya ladɛn kawandili kɛ kan lé ma, élu fanan ka kawandili damina djamana bɛɛ rɔ. San wa kélén san kɛmɛ kɔnɔndɔ ani san bisaba ni kélénna (1931) kɔrɔ, élu ka élu yɛrɛ tɔɔ la Yahuwa la Sérélu. — Mɛn karan Kɛwalilu 1:8 ; 2:1, 4 ; 5:42.
4. Yahuwa la Sérélu la ladɛn yé di ?
Isa saani kɔ, Kristakɔkalu la kafuɲɔhɔya djɛnsɛnni tɛrɛ djamana siyaman kɔnɔ ; kunansiilu lé tun yé élu tamaɲan yirala élu la. Kunnasii wôlu lani tɛrɛ a la kô Isa lé yé élula kafuɲɔhɔya Kuntii di (Kɛwalilu 16:4, 5). Dunuɲan fan bɛɛ rɔ bii, Kunnasiilu lé yé Yahuwa la Sérélu tamaɲan yira la élu la. Yahuwa la Sérélu la bara bônlu kɔnɔ, élu yé Kitabu makaranɲa sɛbɛlu labɛnna, kan kɛmɛ wɔrɔ (600) ni kɔ kɔnɔ, ka ban ka sɛbɛ wôlu latara dunuɲan fan bɛɛ rɔ. Kunnasii wôlu lé yé élu djantola baara wôlu bɛɛ rɔ. Élu yé Kitabu la lalililu laséla kafuɲɔhɔya wa kɛmɛ (100 000) ni kɔ bɛɛ ma wô ɲan lé dukolo bɛɛ kan, ka ban ka élu tamaɲan yira élu la. Kɛɛ mɛnlu bara sɔn ɲuman dôlu kamali, wôlu lé yé kɛla kɛmɔɔbalu di kafuɲɔhɔya wôlu kɔnɔ. Kɛmɔɔba wôlu yé élu djantola Alla la kuru rɔ. — Mɛn karan Piyɛri I 5:2, 3.
Yahuwa la Sérélu ladɛnni kibaro ɲuman lasé kan lé ma ani ka mɔɔlu kɛ Isa la karandénlu di. Isa la kéladénlu tɛrɛ kawandili kɛla ɲamɛn, Yahuwa la Sérélu yé kawandili kɛla wô ɲan lé, ka wa bôn kélén kéléna bɛɛ la (Kɛwalilu 20:20). Mɛnlu yé afɛ ka tuɲa lɔn, an ɲé wôlu makaranɲala Kitabu ma. Kɔni Yahuwa la Sérélu tɛ diina ladɛn gbansan di. An ɲé dénbaya lé di mɛn diyani a Kuntii ɲɛ. Anna badénmaya wô rɔ, an ɲé an djantola an ɲɔn dɔ (Tesalonike kalu II 1:3). Yahuwa batolaalu ladɛnni kôsa élu yé a diyana kô kɛ, ka ban ka mɔɔlu madɛmɛn, wô lé yé élu kɛla mɔɔ sɛwanilu di élula dénbaya rɔ dukolo kan. — Mɛn karan Zaburu 33:12, TMN ; Kɛwalilu 20:35.
Dô la ila lɔnniya kan
DJÔNLU YÉ YAHUWA DIYANAN KÔ KƐLA BII ?
Mɔɔ suu djuma yé Yahuwa la Sérélu di ?
Ilé ka mɔɔ djéli lɔn mɛnlu yé Yahuwa la Sérélu di ? I ka anna kô djuma lɔn a ɲan yɛrɛyɛrɛ ?
min_Latn bam_Latn dyu_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn